UUS STUUDIO JERUUSALEMMAS
Shalom TV7 uutest ruumidest Jeruusalemmas!
Siin valmivad iga päev TV7 Iisraeli Uudised
ja kord nädalas Jeruusalemma Stuudio.
Siin toimub kõik: tootmine, käsikirjad ja montaaž.
Täna tutvustame oma uusi tööriistu, mille abil kindlustame,
et Jeruusalemmast lähtuvate saadete kvaliteet
on teie õnnistamiseks kodudes
ja et võiksime erinevates aspektides kasvada ja areneda.
Vaadake saadet ja näete, kuidas saateprotsessid käivad
ja kuidas saated teid tulevikuski õnnistavad.
Siin on sissepääs ja kohvilaud.
Ning uudisteruum. Pööra kaamera siia.
Siin on tõlk Monika, produtsent Yair
ja tehnikapealik Gilad. Nad teevad usinalt tööd,
et näeksite TV7 Iisraeli Uudiseid ja Jeruusalemma Stuudiot.
Siin on meie uus stuudio.
On tore, et see on väga lähedal.
Uues stuudios on kolm uut asja,
mis Iisraeli toodangule uut lisaväärtust annavad.
Esiteks on meil nüüd neli kaamerat.
Nii saavad Jeruusalemma Stuudio eest vastutav Gilad Yosian
ja TV7 Iisraeli Uudiste eest vastutav Sergei Tkachuk
pakkuda rohkem vaatenurki.
Lisaks on meil videoekraan.
Kui räägime või vestleme teemade erinevatest aspektidest,
saame taustal videot näidata.
Nagu teate, võib üks pilt vahel rohkem rääkida kui tuhat sõna.
Lisaks on laud, kuhu mahub neli külalist.
See on suur õnnistus.
Loodame, et seda saab peagi saadetes kasutama hakata.
Kui on rohkem külalisi,
on vestlus dünaamilisem ja mitmekülgsem.
Need kolm uudist lisavad uuele stuudiole väärtust.
Järgmiseks tutvustan kontrollruumi, kus Sergei Tkachuk uudiste ajal,
Gilad Yosian Jeruusalemma Stuudio ajal
ja produtsent Yair Pinto töötavad, et lindistus sujuvalt toimuks.
Siin toimub kogu tehniline pool.
Ruumis on arvestatud akustikaga.
Meil on palju uusi töövahendeid, millega tagada,
et saadete kvaliteet teid kodudes õnnistaks
ja et meie saateid hea vaadata oleks.
Järgmiseks tutvustan montaažiruumi.
Tulge minu järel.
Siin monteerib Sergei Tkachuk hetkel TV7 Iisraeli Uudiseid.
Siin monteeritakse iga päev Iisraeli Uudised ja Jeruusalemma Stuudio.
Lähme edasi. Siin on konverentsiruum,
kus saame iga hommik palvetada, et Issand oleks meie töö keskmes
ning juhiks ja juhendaks meid.
Siin toimuvad ka tootmis- ja tiimikoosolekud,
kus arutame igapäevaseid tööprotsesse.
Siin istun mina ja toimetan uudiseid.
Aitäh veel kord õnnistuse eest, et oleme saanud need töövahendid
ja võime teid vastu õnnistada
TV7 Iisraeli Uudiste ja Jeruusalemma Stuudioga.
Nagu teate, ei tunne meedia piire.
TV7 Iisraeli Uudiste ja Jeruusalemma Stuudio kodulehti
uuendatakse usinalt aadressil www.tv7israelnews.com
Meil on ka Facebooki leht, kus kümned tuhanded huvilised
kommenteerivad teemasid ja avaldavad arvamust.
Seda on suur õnnistus näha, kuna meie kanal ei põhine turul.
Võime Lähis-Ida, Iisraeli ja Jeruusalemma kohta tõtt rääkida.
Tänan Jumalat nende töövahendite eest
ja et võime levida kogu maailmas - Ühendriikides,
Kanadas, Euroopa riikides, Aafrikas, Aasias ja Iisraeliski.
See on TV7 jaoks hea areng.
Minuga on TV7 stuudios, JCS-i meediamajas
JCS-i tegevjuht Hanani Rapoport.
Kuidas on TV7 integreerunud
Jerusalem Capital Studios tegutsevate meediakanalite seas?
TV7 integreerus väga sujuvalt, ilma probleemideta.
Kuna osalesime remondiplaanides ja teostamises,
alates disainist ja ehitusest kuni installeerimiseni,
oli üleminek uutesse ruumidesse sujuv: kohe võis saadetega alustada.
Rääkisite ehitusprotsessist,
mida JCS igas etapis detailselt kontrollis
ja arvestas kõigi aspektidega.
Kuidas näete seda kuu aega kestnud protsessi,
mil JCS paremini TV7ga tutvus ja vastupidi?
Minu meelest on see suurepärane olnud.
Meil oli juba kogemus sarnase protsessiga
umbes kahe aasta eest, kui tuli Kanal 10.
Kuigi Kanal 10 protsess oli palju keerulisem ja ulatuslikum,
teadsime täpselt,
mida uue rentniku TV7 tulek JCS jaoks kaasa toob.
See oli lihtne, kuna majas on juba ekspertteave
ja asjatundjad käeulatuses.
Teadsime, milliseid küsimusi esitada ja milliseid vastuseid vajasime.
Kuna olite väga koostööaltid
ja Helsingist appi saabunud inimesed olid väga asjatundlikud,
sujus dialoog loovalt ja kergelt.
Minu meelest tulemused näitavad ja tõestavad, et protsess läks hästi.
Kuidas on TV7 teie meelest integreerunud
JCS-i teiste klientide hulka?
On tore, et TV7 on ühinenud JSC-i perega.
Traditsioonilised telekanalid kärbivad tänapäeval oma tegevust,
sulgevad toimetusi ja muudavad Iisraelis oma tegevust.
On suurepärane ja julgustav,
et on uusi tulijaid, rentnikke ja pereliikmeid,
keda huvitab, mis Iisraelis toimub,
kes iga päev uudiseid edastavad ja iga nädal teemasaateid teevad
ning kes tahavad Iisraelist rohkem saateid teha.
Meile tootmisruume pakkuva firmana on see hea uudis.
Tänan teid. Loodetavasti on meie ühine tulevik viljakas.
Kindlasti.
Tihti on [meedia poolt Iisraelist antav] pilt ühepoolne.
Rahvusvahelise meedia antav pilt ei ole kuigi hea.
Iisraeli kujutatakse pätina.
Rahvusvaheline meedia mõistab Iisraeli tegevuse Läänekaldal hukka.
Nad keskenduvad liialt meile, selle asemel, et Süüriat vaadata.
Eilegi pommitasid Süüria valitsusväed suurt piirkonda,
kus elab rohkesti tavaelanikke.
Paljud said surma.
Jälgisin Euroopa uudiseid.
Seda kajastati vaid mõni minut ja kõik. Elu läheb edasi.
Paljud professorid ja tudengid näevad Iisraeli sõjakana.
See pole tõsi.
Palestiinlased ja eurooplased levitavad seda valet.
Seda nägemust esitlevad kodanikuühendused tulevad Iisraeli
ning rahastavad Iisraeli ja juutide vastaseid projekte.
Iisraeli toetavaid rühmitusi on vähe.
Vähesed viitsivad fakte kontrollida ja tõde välja uurida.
Arvan, et meedia näitab Iisraeli tegevust halvas valguses,
kuna on araablaste poolel ja pole eriti realistlikud.
Minu meelest tahavad Iisraelis kõik rahu,
isegi valitsus.
Oleks kõigile kasulik,
kui rahvusvaheline meedia oleks erapooletu.
Iisraeli näidatakse ühtsena.
Iisraelist hoolivana.
Erinevalt USAst valitseb rahva seas armastus.
Pilt on moonutatud, isegi antisemitistlik.
Massimeedias pole [kanaleid, mis tõeselt uudiseid kajastaks].
USA evangeelsed kristlased püüavad sündmusi tõeselt kajastada.
Nad toetavad Iisraeli. Kuid neilgi on omad tagamõtted. Jäägu see praegu.
Iisraeli kanalid.
Aitäh vaatamast!
Loodetavasti valgustas saade meie töö erinevaid aspekte.
Uued ruumid ja töövahendid on TV7t tõeliselt õnnistanud.
Nii saame toota veelgi kvaliteetsemaid saateid
Jeruusalemmast, Iisraelist ja regioonist.
Aitäh palvete ja julgustuse eest!
See on alles algus.
Oleme siin uutes ruumides alles vundamendi ladunud.
Arendame TV7 Iisraeli Uudiseid ja Jeruusalemma Stuudiot edaspidigi.
Tahaksin julgustada teid palvetama
TV7 Iisraeli Uudiste ja Jeruusalemma Stuudio eest.
Palvetage minu ja meeskonna eest.
Teie palved on meie töö selgroog. See aitab meil edasi minna.
Aitäh! Jumal õnnistagu teid! Shalom!
Tõlge: Monika Jaaguri